laion/Wikipedia-Exotic huggingface dataset:
אלש מאתיו

אלש מאתיו (בצ'כית: Aleš Matějů; נולד ב-3 ביוני 1996 בפריברם שבצכ'יה) הוא כדורגלן צ'כי המשחק בעמדת המגן הימני בנבחרת צ'כיה ובקבוצת ספציה ההאיטלקית. ב-30 באוגוסט 2014 ערך מאתיו את הופעת הבכורה שלו בפריברם מליגת העל הצ'כית, בהפסד 3-2 לבוהמיאנס 1905. בסף הכל ערך 15 הופעות ליגה במועדון, בהן הבקיע שער אחד. בשנת 2015 חתם מאתיו בוויקטוריה פלזן מליגת העל הצ'כית. הוא ערך 17 הופעות ליגה בעונת 2015/2016, ועזר לקבוצתו לזכות באליפות צ'כיה ובסופר קאפ הצ'כי. בעונת 2016/2017 ערך 18 הופעות ליגה נוספות. ב-4 באוגוסט 2017 חתם מאתיו על חוזה לשלוש עונות בברייטון אנד הוב אלביון מהפרמייר ליג. בעונת 2018/2019 הושאל מאתיו לברשה מהסרייה ב', ועזר לה לסיים במקום הראשון בליגה ולהעפיל לסרייה א'. בתום העונה חתם על חוזה קבוע במועדון. ב-1 בינואר 2022 הסתיים חוזהו במועדון בהסכמה הדדית. ב-7 באוקטובר 2020 ערך מאתיו את הופעת הבכורה שלו בנבחרת צ'כיה, בניצחון 2-1 על נבחרת קפריסין במשחק ידידות. הוא היה חלק מסגל הנבחרת בטורניר יורו 2020 בשנת 2021. ויקטוריה פלזן אליפות צ'כיה (1): 2015/2016 הסופר קאפ הצ'כי (1): 2015/2016 אלש מאתיו, ברשת החברתית אינסטגרם אלש מאתיו, באתר Transfermarkt אלש מאתיו, באתר Soccerway אלש מאתיו, באתר National Football Teams אלש מאתיו, באתר FootballDatabase.eu Brighton sign Czech U21 right-back Ales Mateju from Viktoria Plzen באתר סקיי ספורטס, 4 באוגוסט 2017 (באנגלית) Albion defender Ales Mateju seals permanent switch to Brescia באתר The Argus, ‏ 1 ביולי 2019 (באנגלית) Risoluzione consensuale con Ales Mateju באתר הרשמי של ברשה, 31 בדצמבר 2021 (באיטלקית)
ידיעות ירושלים

ידיעות ירושלים היה עיתון יומי אשר הוצא לאור ביוזמה משותפת לכל עיתוני המדינה לטובת אוכלוסיית קוראי העברית של העיר ירושלים בימים של טרם הקמת המדינה. יוזמה זו שנמשכה כחודש וחצי בלבד תוארה על ידי עיתונאים שונים כימות המשיח, וכן כתופעה יוצאת דופן בנוף העיתונות הישראלית והעולמית. היוזמה נולדה בחודש מרץ 1948, בעקבות המצור, ניתוקה של ירושלים משאר חלקי הארץ, וכישלון שיטת השיירות. העיתונים היומיים חדלו להגיע מתל אביב אל מנוייהם הירושלמים. כתוצאה מכך חששו מנהלי סניפי העיתונים בירושלים שהמנויים יתחילו לרכוש עיתונים מסחריים, ולא ישמרו אמונים לעיתונות האידאולוגית. ביוזמה השתתפו העיתונים: דבר, הארץ, הבקר, המשקיף, הצפה, ועל המשמר. כעורך התמנה יצחק בן-דור מעיתון דבר וכעורך חדשות התמנה אביעזר גולדשטיין מעיתון המשקיף. ידיעות מהמערכה הצבאית הביא הכתב צבאי וקריין קול ישראל, עזריה רפופורט. הכתב העירוני שבאחריותו להביא ידיעות מהנעשה בעיר ירושלים, היה עיתונאי הצופה יונה כהן. עורך: אלון קדיש, מלחמת העצמאות תש"ח - תש"ט : דיון מחודש - חלק ב', בהוצאת: העמותה לחקר כוח המגן עש ישראל גלילי ע"ר ישראל. משרד הביטחון – ההוצאה לאור, רעננה, 2004 (7 באפריל 1948) עמ' 861 ובכל זאת - ימות המשיח..., מעריב, 13 באפריל 1948, עמ' 2 עורך: אלון קדיש, מלחמת העצמאות תש"ח - תש"ט : דיון מחודש - חלק ב', בהוצאת: העמותה לחקר כוח המגן עש ישראל גלילי ע"ר ישראל. משרד הביטחון – ההוצאה לאור, רעננה, 2004 (7 באפריל 1948) עמ' 863 מרדכי נאור - ראשית "דבר": 25 השנים הראשונות של העיתון הנפוץ והמשפיע ביותר ביישוב היהודי ובמדינת ישראל הצעירה, הוצאת הקיבוץ המאוחד, רעננה 2015, עמ' 153
גטו אוראדיה

גטו אוראדיה היה אחד הגטאות שהקימו הנאצים ועוזריהם לשם כליאת יהודי אירופה במהלך מלחמת העולם השנייה והשואה. הוא הוקם בעיר אוראדיה במחוז ביהור, טרנסילבניה, כיום חלק מרומניה, מחוז שהיה חלק ממחוז ביהאר בממלכת הונגריה עקב תכתיב וינה מ-1940 שהעניק את צפון טרנסילבניה להונגריה עד סוף 1944. הגטו היה פעיל באביב 1944, לאחר מבצע מרגרטה. גטו אוראדיה היה השני בגודלו בהונגריה אחרי גטו בודפשט. היו בעיר שני גטאות. הראשון, ליהודי אוראדיה, מנה 27,000 תושבים, ושכן ליד בית הכנסת האורתודוקסי והכיכר הגדולה. השני הכיל כמעט 8,000 יהודים מיישובים כפריים רבים של המחוזות הבאים: אלשד, ברטיואויפאלו, ביהרקרשטס (Biharkeresztes), קפה (Cefa), דרצ'קה, מרגיטה, אוראדיה, סאקואני, סלרד (Sălard), סלונטה (Salonta), סארטודבארי (Sárrétudvari) וואליה לואי מיהאי (Valea Lui Mihai). יהודים רבים מקהילות אלו נכלאו בחצר העצים מזי (Mezay). יהודי אוראדיה, שהיוו 30% מאוכלוסיית העיר, נדחסו בשטח שהספיק ל-7% מתושבי העיר. בחדר אחד שוכנו 14–15 יהודים. כמו בגטאות אחרים, גטו אורדיאה סבל ממחסור במזון ומים. הרשויות המקומיות האנטישמיות קטעו את זרימת החשמל והמים לגטו לעיתים קרובות. הז'נדרמים, בפיקודו של לוטננט-קולונל ינו פטרפי (Jenő Péterffy) חיפשו חפצי ערך במפקדה ליד הגטו במבשלת דרהר. המינהל הפנימי התקיים על ידי היודנראט בראשות שנדור לייטנר, מנהיג הקהילה היהודית האורתודוקסית המקומית. באביב 1944 פונה הגטו בתשעה טרנספורטים, שני הראשונים מחצר העצים והשאר מהעיר: ב-23 במאי (3,110 מגורשים), ב-25 במאי (3,148), ב-28 במאי (3,227), ב-29 במאי (3,166), ב-30 במאי (3,187), ב-1 ביוני (3,059), ב-3 ביוני (2,972), ב-5 ביוני (2,527), ב-27 ביוני (2,819). גורשו 6,258 יהודים מהגטו השני ו-20,957 מהגטו הראשון. בסך הכל נשלחו למחנה אושוויץ 27,215 יהודים מגטו אוראדיה. הטרנספורט של 27 ביוני כלל יהודים מהחלק של מחוז ביהאר שנשאר בהונגריה בעקבות הסכם טריאנון. יהודים מקהילות קטנות מדרום לדברצן ומדרום-מזרח לדברצן, כמו דרסק וקוניאר, הובאו לאוראדיה ב-16–17 ביוני. הגטו היה במקור חלק מהמחוז הצבאי של קלוז'-נאפוקה, אך הועבר למחוז דברצן בתקופה שבה התגוררה בו קבוצת מגורשים אחרונה זו. רנדולף ל. בראהם, הפוליטיקה של רצח עם: השואה בהונגריה. הוצאת אוניברסיטת ויין סטייט, 2000, ISBN 0814326919 אובידיו קראנגה, נ'אגווארד, אנציקלופדיה של המחנות והגטאות (כרך III, עמ' 362–364), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית) אוראדיה (נג'וורד, Nagyvárad), באנציקלופדיה של הגטאות, באתר יד ושם "The Holocaust in Northern Transylvania" at the Yad Vashem site; accessed October 26, 2013 Braham, p.146 Braham, p.129 Braham, p.145
STS-51-C

STS-51-C, היא המשימה ה-15 בתוכנית מעבורות החלל של נאס"א, והמשימה השלישית של מעבורת החלל דיסקברי. המשימה הייתה המשימה הרביעית שנחתה הישר במרכז החלל קנדי שבפלורידה. מפקד המשימה: תומאס מטינגלי טייס: לורן שרייבר מומחה למשימה: אליסון אוניזוקה (Ellison S. Onizuka) מומחה למשימה: ג'יימס באקלי (James Buchli) מומחה מטען: גריי פייטון (Gary Payton) המשימה שוגרה ב-24 בינואר 1985. באמצעות טיל ה-Inertial Upper Stage ששוגר מהמעבורת הוצב בחלל לוויין מסווג. על פי Aviation Week שיגרה המעבורת לוויין מודיעין אלקטרוני Magnum, אשר נכנס למסלול גאוסטציונרי. השיגור התבצע בשעה 14:50 לפי שעון מזרח ארצות הברית. זו הייתה המשימה הראשונה מתוך 10 משימות שיצאו בשנת 1985. במקור, תוכנן השיגור ל-23 בינואר אך בגלל מזג אוויר קר נדחה השיגור ביום. בנוסף, מעבורת החלל צ'לנג'ר הייתה אמורה לבצע את המשימה הזו, אך הוחלפה במעבורת החלל דיסקברי, בגלל בעיות באריחי הגנת החום של המעבורת. המעבורת נחתה במרכז החלל קנדי, במסלול המראה 15 לאחר משימה שארכה 3 ימים, שעה 33 דקות ו-23 שניות. משימות מעבורות החלל מדיה וקבצים בנושא STS-51-C בוויקישיתוף סיכום המשימה באתר נאס"א תקציר המשימה באתר הראשי של נאס"א תיאור המשימה
Off the Wall (שיר של מייקל ג'קסון)

Off the Wall הוא שיר של הזמר מייקל ג'קסון שיצא באלבום בעל אותו השם בשנת 1979. השיר נכתב על ידי רוד טמפרטון והופק בידי קווינסי ג'ונס. הוא יצא כסינגל השלישי מתוך האלבום והגיע לעשייריה הראשונה במצעד הבליבורד הוט 100 ובמצעד הסינגלים הבריטי. השיר הוצע במקור לקארן קרפנטר, בעת שעבדה על אלבום הבכורה שלה כסולנית, אך היא דחתה את ההצעה. האלבום "Off the Wall" יצא לאור בהפסקה שבין החלק הראשון והחלק השני של מסע ההופעות "Destiny" של להקת הג'קסונים. לאחר יציאת האלבום עודכנה רשימת השירים במופע והשיר נוסף לרשימה. הלהקה כללה את השיר גם בשני סיבובי ההופעות הבאים: "Triumph" (1981) ו-"Victory" (1984). בסיבוב ההופעות "Bad", סיבוב הופעות הסולו הראשון של מייקל, נכלל השיר בחלק הראשון של הסיבוב. בסיבוב ההופעות "HIStory" נכלל השיר כחלק ממחרוזת שירים מתוך האלבום יחד עם "Rock with You" ו-"Don't Stop 'til You Get Enough". מידע על היצירה "Off the Wall" באתר מיוזיק בריינז גרסאות נוספות ל"Off the Wall" באתר SecondHandSongs Behind The Music: Karen Carpenter (Solo), Karen Carpenter Aveneu מידע על Off the Wall, באתר המצעד הנורווגי מידע על Off the Wall, באתר המצעד של ניו זילנד מידע על Off the Wall, באתר המצעד השוודי
אלפא דיונקו

אלפא רישאר דיונקו (בצרפתית: Alpha Richard Dionkou; נולד ב-10 באוקטובר 2001 בסינדונה שבסנגל) הוא כדורגלן סנגלי המשחק בעמדת המגן הימני בקבוצת א.א.ק. לרנקה מהליגת העל הקפריסאית, בהשאלה מגרנדה. דיונקו גדל במחלקות הנוער של מיורקה ושל מנצ'סטר סיטי, ובשנת 2021 עבר לגרנדה, והושאל ישירות לסן פרננדו מהפרימרה דיויסיון RFEF למשך עונה אחת. ב-31 בינואר 2022 הסתיימה השאלתו לסן פרננדו, והוא הושאל לברצלונה אתלטיק, קבוצת המילואים של ברצלונה. ב-1 בספטמבר 2023 הושאל לא.א.ק. לרנקה. דיונקו היה חלק מסגל נבחרת סנגל עד גיל 20 בטורניר גביע העולם בכדורגל עד גיל 20 בשנת 2019. אלפא דיונקו, באתר Transfermarkt אלפא דיונקו, באתר Soccerway אלפא דיונקו, באתר BDFutbol אלפא דיונקו, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אלפא דיונקו".
מסינגר

מסינגר הוא שם משפחה ממקור גרמני (Messinger). האם התכוונתם ל... אדם מסינג'ר – מוזיקאי קנדי, זוכה פרס גראמי ג'ק מסינג'ר – שחקן ובמאי יהודי-קנדי. משנת 1985 ועד סוף שנות ה-90 פעל כבמאי ושחקן בישראל חנה מסינגר - שמה המקורי של חנה עדן, שחקנית וזמרת ישראלית-אמריקאית מיכאל מסינגר (שחקן) – שחקן וזמר יידי ישראלי מיכאל מסינגר (פסל) – (1944-2020) פסל מתכת ישראלי, יקיר העיר גבעתיים רינה מסינגר - שמה המקורי של רינה מור, עורכת דין ישראלית, מלכת היופי של ישראל ומיס תבל לשנת 1976. רמה מסינגר – שחקנית, מדבבת, קומיקאית וזמרת ישראלית
חזית התחייה הלאומית

חזית התחייה הלאומית (ברומנית: Frontul Renașterii Naționale) הייתה מפלגה רומנית, שנוסדה ביום 16 בדצמבר 1938 על ידי קרול השני, מלך רומניה, במטרה שתחליף את כל המפלגות הרומניות ותהיה מפלגה יחידה ברומניה. בצו-חוק מספר 4,321 מיום 15 בדצמבר 1938, נקבע בסעיף מספר 1 שחזית התחייה הלאומית היא הארגון הפוליטי היחיד במדינה ובסעיף מספר 7 נקבע שכל פעילות פוליטית אחרת תיחשב בלתי חוקית ופעיליה ייענשו. חוקת רומניה 1938 אושרה ב-20 בפברואר 1938 על ידי מועצת השרים של רומניה, והועמדה לאישור במשאל עם ב-24 בפברואר 1938. במשאל העם הצביעו בעד 4,297,221 ונגד 5,843. אישור חוקת 1938 ביטל את חוקת רומניה 1923 ושינה את המשטר ברומניה ממונרכיה חוקתית עם משטר רב מפלגתי, לדיקטטורה מלכותית וביטול כל המפלגות, פרט למפלגה שהקים המלך. החוקה פורסמה ונכנסה לתוקף ב-27 בפברואר 1938. מפלגת חזית התחייה הלאומית הייתה המפלגה המונופוליסטית הראשונה בהיסטוריה של רומניה והיו לה אפיונים פשיסטיים, דומים למשטר של איטליה הפשיסטית. במאי 1939 שונה גם חוק הבחירות, זכות הבחירה הותנתה בגיל מעל 30, האזרחים חולקו לקבוצות לפי עיסוקם ועוד. לאחר בחירות יוני 1939, בהם זכתה המפלגה היחידה, היא שינתה את שמה ל"מפלגת האומה" וחבריה חויבו ללבוש מדים. ב-22 ביוני 1940 שונה שם המפלגה ל-Partidul Națiunii (מפלגת האומה) מדיה וקבצים בנושא חזית התחייה הלאומית בוויקישיתוף Frontul Renaşterii Naţionale,partid unic şi totalitar (ברומנית) LEGISLAȚIA ÎNFIINȚĂRII ȘI ORGANIZĂRII FRONTULUI RENAȘTERII NAȚIONALE (ברומנית)
תהילים קמ"ג

תהילים קמ"ג הוא המזמור ה-143 בספר תהילים ומיוחס לדוד המלך. קריאת הפרק הומלצה בספרי הסגולות כסגולה לחולי הזרוע. מזמור קמ"ג מורכב משנים עשר פסוקים ומחולק לשני חלקים: המזמור נפתח בבקשת המשורר מאלוהים לשמיעת תפילתו: "מִזְמוֹר לְדָוִד ה' שְׁמַע תְּפִלָּתִי הַאֲזִינָה אֶל תַּחֲנוּנַי בֶּאֱמֻנָתְךָ עֲנֵנִי בְּצִדְקָתֶךָ" (א'), ומתאר את קשייו: "כִּי רָדַף אוֹיֵב נַפְשִׁי דִּכָּא לָאָרֶץ חַיָּתִי" (ג'). לאחר מכן מתאר המשורר את הרגשתו בזמן תפילתו לאלוהים: "וַתִּתְעַטֵּף עָלַי רוּחִי בְּתוֹכִי יִשְׁתּוֹמֵם לִבִּי" (ד'), ומודיע כי הוא זוכר את ההצלות שעשה לו אלוהים בעבר וכי הוא הוגה בפועלו: "זָכַרְתִּי יָמִים מִקֶּדֶם הָגִיתִי בְכָל פָּעֳלֶךָ בְּמַעֲשֵׂה יָדֶיךָ אֲשׂוֹחֵחַ" (ה'), ובעקבות זאת הוא מבקש ממנו כעת: "פֵּרַשְׂתִּי יָדַי אֵלֶיךָ נַפְשִׁי כְּאֶרֶץ עֲיֵפָה לְךָ" (ו'). את החלק השני של המזמור המשורר פותח כמקודם בבקשה מאלוהיו שישמע לתפילתו: "מַהֵר עֲנֵנִי ה' כָּלְתָה רוּחִי אַל תַּסְתֵּר פָּנֶיךָ מִמֶּנִּי וְנִמְשַׁלְתִּי עִם יֹרְדֵי בוֹר" (ז'), ומבקש ממנו שיציל אותו "הַצִּילֵנִי מֵאֹיְבַי ה' אֵלֶיךָ כִסִּתִי" (ט'). המשורר מבקש מאלוהים שילמד אותו לעשות את רצונו: "לַמְּדֵנִי לַעֲשׂוֹת רְצוֹנֶךָ כִּי אַתָּה אֱלוֹהָי רוּחֲךָ טוֹבָה תַּנְחֵנִי בְּאֶרֶץ מִישׁוֹר" (י') וישאיר אותו בחיים. המזמור נחתם בבקשה לאבד את שונאי המשורר: "וּבְחַסְדְּךָ תַּצְמִית אֹיְבָי וְהַאֲבַדְתָּ כׇּל צֹרְרֵי נַפְשִׁי כִּי אֲנִי עַבְדֶּךָ" (י"ב). למזמור מספר לחנים מסורתיים. בין השאר קיים לחן של יהדות תימן ויהדות בבל. מדיה וקבצים בנושא תהילים קמ"ג בוויקישיתוף תהילים קמ"ג, באתר ויקיטקסט שיעור מפי חגי בן ארצי באתר יוטיוב מזמור תהלים קמג, באתר הפיוט והתפילה כל הסגולות הטמונות בפרקי תהילים, באתר מוקד תהילים ארצי, ‏כ"א בתמוז ה'תש"פ
מאט לונג

מת'יו קלייטון לונג (באנגלית: Matthew Clayton Long; נולד ב-18 במאי 1980) הוא שחקן אמריקאי. הוא ידוע בעיקר בזכות תפקידו בתור ג'ק מקליסטר בסדרה "ג'ק ובובי" ובזכות תפקידו בתור זיק לאנדון בסדרת הדרמה "מניפסט". לונג נולד בווינצ'סטר, קנטקי, לאב סוכן ביטוח ולאם עוזרת הוראה. יש לו אח אחד קטן, זאק. הוא למד באוניברסיטת ווסטרן קנטקי שם הכיר את אשתו לורה. הוא גם היה חבר באחוות סיגמא אלפא אפסילון. לאחר סיום הלימודים, עבר לונג לניו יורק, שם החל לשחק בתיאטראות שונים. בשנת 2004 לוהק לונג לתפקיד ראשי בסדרה "ג'ק ובובי" קצרת הימים. הוא כיכב בהמשך בכמה פיילוטים לטלוויזיה. בשנת 2007 הופיע בסרטים, גוסט ריידר ו-"סידני וויט". לונג שיחק בתפקיד הראשי בסדרת הדרמה קצרת הימים "הסוף העמוק" בשנת 2010. באותה שנה שיחק בתפקיד חוזר בסדרת הדרמה "מד מן". בשנת 2012 לוהק לפיילוט של הסדרה "Gilded Lilys", שנוצרה והופקה על ידי שונדה ריימס. מאוחר יותר ליהקה אותו ריימס לדרמה הרפואית "מרפאה פרטית" בתפקיד חוזר בתור ד"ר ג'יימס פיטרסון. בשנת 2013, לונג לוהק לתפקיד הראשי בסדרת דרמה "Lucky 7" . בשנת 2019 החל לונג להופיע בעונה הראשונה של סדרת הטלוויזיה "מניפסט" בתפקיד חוזר ובעונה השנייה הועלה לתפקיד ראשי. בשנת 2005 נישא לחברתו מימי הלימודים לורה צ׳אפינס; לבני הזוג יש שני ילדים. מדיה וקבצים בנושא מאט לונג בוויקישיתוף מאט לונג, ברשת החברתית אינסטגרם מאט לונג, במסד הנתונים הקולנועיים IMDb (באנגלית) מאט לונג, באתר AllMovie (באנגלית) "Jack & Bobby's Matt Long & Logan Lerman". People.com. נבדק ב-2020-06-23. "Matt Long Biography". Tvguide.com. נבדק ב-2013-09-29. Lacey Rose (24 בפברואר 2012). "Shonda Rhimes' 'Gilded Lilys' Fills Out Cast With 'Mad Men,' 'Homeland' Actors". The Hollywood Reporter. נבדק ב-9 במרץ 2012. {{cite web}}: (עזרה) "'Private Practice' adds Matt Long for season six". Digital Spy. 2012-09-07. נבדק ב-2013-09-29. Masters, Megan (2013-03-31). "Lucky 7 Pilot – ABC Casts Private Practice's Matt Long". TVLine. נבדק ב-2013-09-29. "Lucky 7 Review: Why the New Drama Is a Risk for ABC". E! Online. 2013-09-24. נבדק ב-2020-06-23. Pehanick, Maggie (2012-03-13). "Lucky 7 TV Show Info". Buzzsugar.com. נבדק ב-2013-09-29. Petski, Denise (13 ביוני 2017). "'Graves': Matt Long & Lauren Weedman Join Season 2 Of Epix Series". Deadline. {{cite web}}: (עזרה)
אנדרה בראט

אנדרה בראט (בהונגרית: Barát Endre; נג'קאטה, 24 באפריל 1907 – בודפשט, 17 במרץ 1976) היה סופר, עיתונאי יהודי-הונגרי. שמותיו הבדויים הספרותיים היו: André L'Amie, Endre Baráth, A Friend, Andrew Friend, B. Friend, BE Friend, E. Friend, BE Friends. בתום בחינות הבגרות אנדרה בראט סיים קורסים בכלכלה. הקריירה שלו החלה בתחילת שנות ה-30 ושיריו פורסמו בכתב העת ז'ידו יבה. הוא היה גם לקטור, עורך ועובד ובשנות ה-50 של המאה ה-20 היה גם עובד כפיים מזדמן. הוא התחיל כמשורר, אבל למעשה הפך לסופר ולעורך לאורך כל הדרך. משנת 1938, היה עובד המערכת של "העיתון הטרי" (Friss Újság), יומון, ופרסם בעיתון זה את הרומנים והשירים שלו. הוא שרד את השואה ולאחר השחרור הסובייטי שאחריו בא הכיבוש הסובייטי, עבד כעורך בעיתונים שבועיים ויומיים שונים. משנת 1945 ב"חירות" (Szabadság), משנת 1950 עד 1951 ב"צבא העם" (Néphadsereg) בתקופה 1957 עד 1959 בטיקר (Tükör) ומ-1959 במשך עשור ב"ארץ-עולם" (Ország-Világ). הוא היה עמית בכיר ופרסם בקביעות גם ב"האומה ההונגרית" (Magyar Nemzet). ביצירתו העשירה לאורך כ-35 שנים ראו אור כמעט ארבעים כרכים שלו וביניהם ניתן למצוא אוספי שירה, רומנים, סיפורים קצרים וספרי מסעות. הוא ניסה כתבים בהשראת נושאים עממיים ובנושאי פועלים (מצאת החמה עד צאת הנשמה, 1939; ההיסטוריון, 1947; ברזל לוהט, 1954), הוא כתב רומני מלחמה לנוער (הפרלמנט, 1954; הם היו שבעה, 1955) ותיאורים היסטוריים בנוסף לביוגרפיות על אמנים (האקורד האחרון, 1938). הוא שאב חלק מהנושאים שלו מניסיונו כעיתונאי-כתב, אבל הוא גם השתמש בכתביו באמפתיה ובידע הפסיכולוגי שלו. לאחר עבודות די שבלוניות שכתב באמצע שנות ה-50 (הפמוט הדולק, 1954; זהב שחור, 1954; ברזל לוהט, 1954) שב ומצא את הכישרון שלו על ידי כמה מדריכים מרגשים (מגבעת גלרט עד הפירמידות, 1957; בחיזיון מבחצ'יסריי (Bakhchysarai), 1958 עם רעיתו קלרה ביהרי ביחד, פסלים מזמרים (1960) השטיח המעופף, (1966) . עבודתו כסופר מסתיימת במה שמכונה רומנים אמנותיים, שבהם הוא מנתח את הרבדים העמוקים ביותר של נפש האדם: הכוחות המניעים של הכישרון האמנותי, קונפליקטים של החיים והכישרון החריג עבור אדם הפשוט. "הפמוט הדולק" הוא דרמה שלו שהוצגה על ידי התיאטרון הלאומי, "הזהב השחור" על ידי התיאטרון הלאומי של סגד. רעייתו הייתה קלרה ביהרי. בשפת המקור: Anteus dalol (Bp., 1934) Mese a varróleányról (Bp., 1934) Menekülés a pokolból (Bp., 1935) Halálsziget (Bp. 1936) Emberevők fogságában (Bp., 1936) Halálos tánc (Bp., 1938) Átkozott gyémánt (Bp., 1938) Szólalj Isten (Bp., 1938) Dávid a rebellis (Bp., 1938) Pusztába kiáltott szó (Bp., 1936) Boszorkánytánc (Bp., 1941). בתרגום: אנטיאוס שר (Bp., 1934) סיפור על התופרת (Bp., 1934) בריחה מהגיהנום (Bp., 1935) אי המוות (Bp. 1936) בשבי של קניבלים (Bp., 1936) ריקוד קטלני (Bp., 1938) יהלום מקולל (Bp., 1938) אלוהים דבר (Bp., 1938) דוד המורד (Bp., 1938) מילה שנצעקה לתוך המדבר (Bp., 1936) ריקוד מכשפות (Bp., 1941). אנדרה בראט. בהיסטוריה של הספרות ההונגרית 1945–1975 . III. כרך. בודפשט: Akadémiai Kiadó. 1982. ISBN 963 05 28 15 0 Magyar életrajzi lexikon. אנדרה בראט בלקסיקון הביוגרפי ההונגרי, עורכת ראשית אגנש קניירש. בודפשט: 1967  מדיה וקבצים בנושא אנדרה בראט בוויקישיתוף
ג'יי. אר. רמירז

ג׳ימי רואיז (״ג'יי. אר.״) רמירז (באנגלית: Jimmy Ruiz (“J. R.”) Ramirez נולד: 8 באוקטובר 1980) הוא שחקן אמריקאי-קובני. הוא מוכר בין היתר בשל תפקידו בתור חוליו רומנו בסדרה "כוח" ברשת Starz ובשל תפקידו בתור הבלש ג'רד וסקז בסדרה "מניפסט" ברשת NBC. רמירז נולד במטנזאס (אנ'), קובה. כשהיה תינוק, משפחתו עברה לארצות הברית והוא גדל בטמפה, פלורידה. רמירז החל את הקריירה בתפקיד חוזר בסדרה "Tyler Perry's House of Payne". בשנת 2010 שיחק בתפקיד חוזר בסדרת הרשת "אסיינדה הייטס". באותה שנה שיחק בסרט הקולנוע "I Will Follow". בשנתיים לאחר מכן שיחק בתפקידי אורח בסדרות טלוויזיה בהן 90210 ו-"ביצ'יות מבית טוב". בשנת 2012 שיחק בסרט הקולנוע "The Coalition". הוא שיחק דמות חוזרת בעונה הראשונה של "כוח" לפני ששודרג לתפקיד ראשי בעונה השנייה. לאחר מכן הוא לוהק לתפקיד טד גרנט/ווילדקאט בעונה השלישית של סדרת הטלוויזיה "החץ". בשנת 2015 שיחק בסרט בקולנוע "Drunk Wedding". רמירז לוהק לתפקיד חוזר בעונה השנייה של סדרת הטלוויזיה ג'סיקה ג'ונס בתפקיד אוסקר ארוצ'ו. בשנת 2017 שיחק בסרט הקולנוע "כלבי השמש" לצד אליסון ג'ני. בפברואר 2018 לוהק רמירז לתפקיד ראשי בסדרת הדרמה העל-טבעית "מניפסט" מבית NBC. בסדרה הוא מגלם את הבלש ג'ארד ואסקז, ארוסה לשעבר של מייקלה (מליסה רוקסבורג). בשנת 2020 שיחק בסרט הקולנוע "lazy Suzan" בתפקיד קארל. משנת 2018 הוא במערכת יחסים עם מליסה רוקסבורג, המשחקת לצידו בסדרה מניפסט. מדיה וקבצים בנושא ג'יי. אר. רמירז בוויקישיתוף ג'יי. אר. רמירז, ברשת החברתית פייסבוק ג'יי. אר. רמירז, ברשת החברתית אקס (טוויטר) ג'יי. אר. רמירז, ברשת החברתית אינסטגרם ג'יי. אר. רמירז, במסד הנתונים הקולנועיים IMDb (באנגלית) ג'יי. אר. רמירז, באתר AllMovie (באנגלית) Will Ashton, Manifest Cast: Where You've Seen The Actors Before, Cinemablend, ‏2 במרץ 2021 Greta Heggeness, Does the ‘Manifest’ Cast Look Familiar? Here’s Where You’ve Seen Them Before, PureWow, ‏1 באוגוסט 2021 Anop, Nirat (16 באוגוסט 2014). "Power - JR Ramirez - Promoted to Regular for Season 2". Spoiler TV Fleming. נבדק ב-18 ביוני 2015. {{cite web}}: (עזרה) Andreeva, Nellie (29 ביולי 2014). "J.R. Ramirez To Play Wildcat On Arrow Season 3". Deadline Hollywood. נבדק ב-18 בספטמבר 2017. {{cite web}}: (עזרה) Brooks Barnes, ‘Drunk Wedding’ Faced Too High a Bar to the Big Screen, ‏5 במאי 2015 Abrams, Natalie (31 ביולי 2017). "Jessica Jones Adds Power Star J.R. Ramirez in Season 2". Entertainment Weekly. נבדק ב-4 באפריל 2018. {{cite web}}: (עזרה) Dinh, Christine (31 ביולי 2017). "J.R. Ramirez Joins Marvel's Jessica Jones". Marvel.com. אורכב מ-המקור ב-31 ביולי 2017. נבדק ב-31 ביולי 2017. {{cite web}}: (עזרה) Sheri Linden, The Hollywood Reporter, The Hollywood Reporter, ‏במאי 2017 Petski, Denise (26 בפברואר 2018). "Manifest: J.R. Ramirez Cast In NBC Pilot From Jeff Rake & Robert Zemeckis". Deadline Hollywood. נבדק ב-10 במאי 2018. {{cite web}}: (עזרה) Dennis Harvey, Variety, Variety, ‏6 במרץ 2020
תהילים קל"ה

תהילים קל"ה הוא מזמור בספר תהילים הפותח במילים ”הַלְלוּיָה הַלְלוּ אֶת-שֵׁם ה' הַלְלוּ עַבְדֵי ה'". המזמור מפאר את גדולת הבורא ומעשיו, תוך ציון אירועים היסטוריים מיציאת מצרים וקריאה לקבוצות בעם ולעם כולו להלל את שם האל. לדעת תוספות שני הפסוקים הראשונים במזמור, ”הַלְלוּ יָהּ הַלְלוּ אֶת שֵׁם ה' הַלְלוּ עַבְדֵי ה'. שֶׁעֹמְדִים בְּבֵית ה' בְּחַצְרוֹת בֵּית אֱלֹהֵינוּ.”, הם חלק ממזמור קל"ד, ואילו מזמור קל"ה מתחיל במילים ”הַלְלוּ יָהּ כִּי טוֹב ה'” (בנוסחנו פסוק ג'). המזמור פותח בפסוקים שבהם תופעת האפיפורה, דהיינו סיום זהה ובו שם האל בסוף מחציתו הראשונה של ששת הפסוקים הראשונים: א הַלְלוּיָהּ הַלְלוּ אֶת-שֵׁם ה' הַלְלוּ עַבְדֵי ה'. ב שֶׁעֹמְדִים בְּבֵית ה'בְּחַצְרוֹת בֵּית אֱלֹהֵינוּ. ג הַלְלוּ יָהּ כִּי-טוֹב ה' זַמְּרוּ לִשְׁמוֹ כִּי נָעִים. ד כִּי יַעֲקֹב בָּחַר לוֹ יָהּ יִשְׂרָאֵל לִסְגֻלָּתוֹ. ה כִּי אֲנִי יָדַעְתִּי כִּי-גָדוֹל ה' וַאֲדֹנֵינוּ מִכָּל-אֱלֹהִים. ו כֹּל אֲשֶׁר חָפֵץ ה' עָשָׂה: פסוקים ו' ו-ז' מזכירים את גדולת הבורא במעשיו בטבע. מפסוק ח' ועד פסוק יג מתוארים מעשי הבורא החל ממכת הבכורות במצרים, ולאחר מכן שאר המכות, המלחמה בסיחון ועוג מלך הבשן ולבסוף קבלת הארץ כנחלה לעם ישראל. מפסוק יד עד יז מתוארים הגויים שאינם מאמינים בבורא, שהם עובדי אלילים שאין באלוהיהם ולא כלום. והמשורר מבטיח – "כְּמוֹהֶם, יִהְיוּ עֹשֵׂיהֶם-- כֹּל אֲשֶׁר-בֹּטֵחַ בָּהֶם". פסוקים יט ו-כ קוראים לבית ישראל, בית אהרן, בית הלוי ויראי ה' – לברך את האל. וסיום המזמור: "בָּרוּךְ ה' מִצִּיּוֹן שֹׁכֵן יְרוּשָׁלִָם הַלְלוּ-יָהּ." למזמור מקבילות בספר דברים ובספר תהלים: בפרקנו פסוק יד: כִּי יָדִין ה' עַמּוֹ וְעַל עֲבָדָיו יִתְנֶחָם: ספר דברים, לב לו כִּי יָדִין ה' עַמּוֹ וְעַל עֲבָדָיו יִתְנֶחָם כִּי יִרְאֶה כִּי אָזְלַת יָד וְאֶפֶס עָצוּר וְעָזוּב. הפסוק האחרון (כא) – "בָּרוּךְ ה' מִצִּיּוֹן שֹׁכֵן יְרוּשָׁלִָם הַלְלוּיָהּ". כתוב במגילת תהלים שנמצאה בקומראן – "יברככה ה' מציון שוכן ירושלים הללויה" – תחילתו דומה דומה לתהלים קכ"ח פסוק ה' – "יְבָרֶכְךָ ה' מִצִּיּוֹן וּרְאֵה בְּטוּב יְרוּשָׁלָ‍ִם כֹּל יְמֵי חַיֶּיךָ". פרק זה והפרק הבא אחריו נחשבים לפי דעת ר' אחא בר יעקב להלל הגדול הנאמר בליל הסדר. המזמור נאמר בסדר פסוקי דזמרה בשבתות ובחגים לפני תפילת שחרית. לדעת הגר"א ולמנהג הפרושים, מזמור זה הוא שיר של יום ביום השישי של פסח (למעט שנה שבה ערב פסח חל בשבת), בשל סיפור עשר המכות ויציאת מצרים המופיע בו. כי יעקב - זאנוויל ויינברגר באלבום מן השמים בלחן של שמעון יואל וועבער. כי יעקב - בני פרידמן בלחן של ר' ישראל באדאנסקי, באלבום טביעת אצבע. מדיה וקבצים בנושא תהילים קל"ה בוויקישיתוף תוספות, מסכת פסחים, דף קי"ז, עמוד א', ד"ה ה"ג. תלמוד בבלי, מסכת פסחים, דף קי"ח, עמוד א'. מעשה רב, הלכות פסח, סעיף קצד.
ג'ורג' אקרלוף

ג'ורג' ארתור אקרלוף (באנגלית: George Arthur Akerlof; נולד ב-17 ביוני 1940) הוא פרופסור יהודי-אמריקאי לכלכלה באוניברסיטת קליפורניה בברקלי, חתן פרס נובל לכלכלה לשנת 2001 (יחד עם ג'וזף שטיגליץ ומייקל ספנס). ג'ורג' אקרלוף נולד ב-17 ביוני 1940 לאב שוודי ואם יהודייה אמריקאית. סבו ואבי סבו מצד האמא היו יוצאי אוניברסיטת ברקלי. את התואר הראשון שלו קיבל אקרלוף מאוניברסיטת ייל ב-1962. תואר הדוקטור הוענק לו מהמכון הטכנולוגי של מסצ'וסטס (MIT) בשנת 1966. לאחר מכן הוא הרצה בבית הספר לכלכלה של לונדון. אשתו היא ג'נט ילן, פרופסור אמריטוס לכלכלה באוניברסיטת ברקלי ולשעבר יו"ר הבנק הפדרלי ויו"ר הבנק הפדרלי בסן פרנסיסקו, וכן הייתה חברה בוועד היועצים הכלכלי של נשיא ארצות הברית לשעבר ביל קלינטון. עבודתו הידועה ביותר של אקרלוף, שפורסמה ברבעון "Quarterly Journal of Economics" בשנת 1970 "שוק הלימונים: איכות ומנגנון השוק", הדגימה כיצד מידע א-סימטרי בשוק יכול להביא לבחירה השלילית (Adverse Selection) שנגרמת מכשל השוק. "הלימונים" הם כינוי בשוק המכוניות המשומשות למכוניות פגומות. בעיית המידע כאן היא שכאשר אדם קונה מכונית משומשת, אין הוא יודע בוודאות מתקבלת על הדעת מהו מצבה. בעלי "לימונים" יהיו מוכנים להיפטר ממכוניותיהם, גם כאשר מחירי המשומשות נמוכים יחסית. בעלי מכוניות תקינות יחכו למחירים טובים יותר בשוק המשומשות. לפיכך, ככל שמחירי המשומשות נמוכים יותר, כן גדלה ההסתברות שקונה המכונית ירכוש "לימון". המאמר, שכיום הוא בין המצוטטים ביותר, נדחה בשלושת כתבי העת הראשונים אליהם נשלח לפרסום, בתואנה שהוא טריוויאלי מדי או שגוי בהכרח. בשנות ה-90 רעיונותיו של אקרלוף עמדו במרכז הוויכוח הציבורי בנושא חוקיותן של הפלות. מדיה וקבצים בנושא ג'ורג' אקרלוף בוויקישיתוף ג'ורג' אקרלוף, באתר פרס נובל (באנגלית) ג'ורג' אקרלוף, באתר פרויקט הגנאלוגיה במתמטיקה ג'ורג' אקרלוף, באתר SSRN גיא רולניק, הכלכלנים שזכו בפרס נובל מוכיחים: חברה שלא תרמה אתכם - תתרסק, באתר TheMarker‏, 17 באוקטובר 2015 אורי פסובסקי, איך ריח מאפה הקינמון מסמל את הצד האפל של השוק החופשי, באתר כלכליסט, 5 בנובמבר 2015 אשר שכטר, איתן אבריאל, דגים פתאים | עובדים עלינו ישר בעיניים, באתר TheMarker‏, 6 בדצמבר 2015 ג'ורג' אקרלוף, באתר אנציקלופדיה בריטניקה (באנגלית) The Market for Lemons: Quality Uncertainty and the Market Mechanism http://scholar.google.de/scholar?num=100&hl=en&lr=&safe=off&cites=13868942939151083936 http://nobelprize.org/economics/articles/akerlof/